જ ) ઓમંગ કુમાર : દલજીત કોરને ઓનલાઈન જોઈ અને સાંભળ્યા હતા, એમનો હાર નહિ માનવાનો અભિગમ મને ખુબ જ સ્પર્શી ગયો. પોતાના સગા નાના ભાઈનો ૧૮ વર્ષનો વિરહ સહન કરનારી બહેન. માનસિક પીડા અને સતત ન્યાય માટે ઝઝૂમવાનો અવિરત પ્રયાસ. મને પ્રેરણા મળી કે આ સંવેદનશીલ વિષય વસ્તુ ઉપર બાયોપિક બનાવવી જ જોઈએ. ૧૮ વર્ષની ક્રૂર જેલ યાતના , પત્ની અને બહેનનું આક્રંદ, જેલમાં પશુનું જીવન જીવતા સરબજીતની મનોવેદના અને પરિવારનો વિરહ. આ ફિલ્મમાં ઈન્ટરવલ પહેલા તમામ કલરફૂલ શેડ્સ દેખાડવામાં આવ્યા છે, ત્યાર બાદ તમામ ડાર્ક શેડ્સ જોવા મળશે. ફિલ્મ માટે ભરપુર રીસર્ચ કર્યું હતું, ઓડિયો ટેપ્સ અને ફોટોગ્રાફ્સનો પણ અભ્યાસ કર્યો હતો. પાકિસ્તાની લેખક અવૈશીના પુસ્તક માંથી પણ અમને મદદ મળી હતી. આખી ફિલ્મની સ્ક્રીપ્ટ માનવીય યાતનાઓના ઉતાર-ચઢાવને દેખાડતી યાત્રા સમાન છે.